A Tanács irányelve

(1983. május 16.)

az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK irányelv negyedik módosításáról

(83/264/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a 79/663/EGK irányelv [4] megtiltotta a trisz-(2,3 dibróm-propil)-foszfát felhasználását tűzálló textíliákhoz az egészségre gyakorolt veszélye miatt; mivel a későbbi vizsgálatok megmutatták, hogy két másik tűzgátló anyag, a trisz-(aziridinil)-foszfinoxid és a polibróm-bifenilek (PBB), nem alkalmazhatók olyan textil termékekben, amelyek közvetlen érintkezésbe kerülnek a bőrrel;

mivel a 3,3-dimetoxi-benzidint a tüsszentőpor gyártásánál alkalmazzák; mivel ennek az anyagnak a mutagenitást kiváltó és rákkeltő tulajdonságaira vonatkozó információk még nem egyértelműek, az anyag benzidinnel kapcsolatos affinitása, amely utóbbi rákkeltő hatása az emberi szervezetre ismert, azt mutatja, hogy az anyag egészségre gyakorolt potenciális kockázatára nagy figyelmet kell fordítani; mivel egyértelmű, hogy a tüsszentőport főként gyermekek használják, akik alapvetően a mérgező vegyi anyagokra érzékeny csoportot jelentik, és akiknek, ennek megfelelően speciális védelmet kell kapniuk az egészségügyi kockázatokkal szemben; mivel ezért ennek az anyagnak az alkalmazását meg kell tiltani az olyan tréfás termékekben, mint a tüsszentőpor;

mivel egyes növényi alapú tüsszentőporok veszélyt jelentenek a felhasználók számára, különösen a gyermekekre, és ebből az okból néhány tagállamban már betiltásra kerültek;

mivel az ammónium poliszulfidok maró hatásúak, és komoly, tartós károsodást okozhatnak, különösen a szemben; mivel az ammónium poliszulfidok keverékeit, amelyek tréfás termékekben, főként a gyermekek számára kerülnek értékesítésre, különösen veszélyesek; mivel használatukat ennek következtében be kell tiltani;

mivel a brómecetsav illékony észtereit könnygázként alkalmazzák; mivel irritáló hatást fejtenek ki, és károsak lehetnek a légzőrendszerre és a szemre; mivel nagy koncentrációban maró hatásúak és maradandó károsodást okozhatnak a szemben; mivel gyermekek nem használhatják ezeket az anyagokat, és ezért meg kell tiltani felhasználásukat a tréfás termékekben;

mivel a fenti anyagokkal kapcsolatban bizonyos tagállamok által bevezetett korlátozások hatással vannak a közös piac kialakítására és működésére, mivel ezért össze kell hangolni az e területen a tagállamokban érvényes szabályozást, és ennek megfelelően módosítani kell a 76/769/EGK irányelv [5] mellékletét,

ELFOGADTA EZT AZ IRÁNYELVET:

1. cikk

A 76/769/EGK irányelv melléklete a következő pontokkal egészül ki:

"8.Trisz-(aziridinil)-foszfinoxidCAS szám: 5455-55-1 | Nem használhatók olyan textiltermékekben, mint pl. ruházat, alsóruházat és fehérnemű, amelyek érintkezésbe kerülnek a bőrrel. |

9.Polibrómbifenilek (PBB)CAS szám: 59536-65-1 |

10.Panamakéreg-por (Quillaja saponaria) és annak szaponin tartalmú származékaiA Helleborus viridis és a Helleborus niger gyökerének poraA Veratrum album és a Veratrum nigrum gyökerének poraBenzidin és/vagy származékaio-nitrobenzaldehidCAS szám: 552-89-6Fűrészpor | Nem használhatók fel tréfás termékekben, vagy az ilyen célokat szolgáló tárgyakban, például a tüsszentőpor vagy a bűzbomba alkotórészeként. A tagállamok azonban engedélyezhetik területükön az 1,5 ml-nél kisebb űrtartalmú bűzbombákat. |

11.Ammónium-szulfid és ammónium- hidrogén-szulfidCAS szám: 12135-76-1CAS szám: 12124-99-1Ammónium-poliszulfidCAS szám: 12259-92-6 |

12.A brómecetsav illékony észterei:Metil-brómacetátCAS szám: 96-32-2Etil-brómacetátCAS szám: 105-36-2Propil-brómacetátButil-brómacetát" |

2. cikk

A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek az értesítéstől [6] számított 18 hónapon belül megfeleljenek, és erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1983. május 16-án.

a Tanács részéről

az elnök

I. Kiechle

[1] HL C 288., 1981.11.10., 7. o.

[2] HL C 125., 1982.5.17., 148. o.

[3] HL C 112., 1982.5.3., 42. o.

[4] HL L 197., 1979.8.3., 37. o.

[5] HL L 262., 1976.9.27., 201. o.

[6] Erről az irányelvről a tagállamok 1983. május 19-én kaptak értesítést.

--------------------------------------------------